Rikunarita-ORG/Wikinium huggingface dataset:
# கேள்வி

ஒன்றனைப் பற்றி அறிந்து கொள்ள ஒருவரை ஒருவர் வினவுகின்றனர். இதை வினா என்கின்றனர்.

## வினா வகைகள்

வினா ஆறு வகைப்படும்.

1. அறிவினா
2. அறியா வினா
3. ஐய வினா
4. கொளல் வினா
5. கொடை வினா
6. ஏவல் வினா

### அறிவினா

தம் அறிவோடு பிறர் அறிவை ஒப்பிட்டுப் பார்ப்பதற்கும், பிறர் அறிவை அளந்தறியவும் அறியாதவர்க்கு உண்மைப் பொருளை உணர்த்தவும் தாம் அறிந்த ஒரு பொருள் பற்றிப் பிறரிடம் வினாவுவது அறிவினா ஆகும்.

*எ.கா:*

இப்பாடற் பொருள் யாது? என ஆசிரியர் மாணவரிடம் வினாவுதல், அவன் அறிவை அளந்தறியவும், உண்மைப் பொருளை அவனுக்கு உணர்த்தவுமாதலின் இவ்வினா அறிவினாவாகும்.

### அறியா வினா

இப்பாடற் பொருள் யாது? என மாணவன் ஆசிரியரிடம் வினாவுதல்.

மாணவன் தான் அறியாத பொருளை அறிந்து கொள்ள வினாவுதல் அறியா வினாவாகும்.

### ஐய வினா

தொலைவில் தோன்றுவது எருதோ? பசுவோ?

இதுவோ அதுவோ என ஐயத்தைப் போக்கிக் கொள்ள வினாவுதல் ஐய வினாவாகும்.

### கொளல் வினா

ஒன்றனைப் பெற்றுக் கொள்ளும் பொருட்டுப் பிறரிடம் வினாவும் வினா கொளல் வினாவாகும்.

*எ.கா:*

பத்தாம் வகுப்பு மாணவன் புத்தகக் கடைக்குச் சென்று “பத்தாம் வகுப்புத் தமிழ்ப் புத்தகம் உள்ளதோ?” என்று வினாவுவது கொளல் வினாவாகும்.

### கொடை வினா

இல்லாதவர்க்கு ஒரு பொருளைக் கொடுத்தற் பொருட்டு வினாவுவது கொடை வினாவாகும்.

புலவரிடம் பொருள் இல்லையோ? என்று மன்னன் புலவரிடம் வினாவுதல் கொடை வினாவாகும். கொடுத்தற் பொருட்டு வினாவுவதால் கொடை வினாவாயிற்று.

### ஏவல் வினா

ஒரு செயலைச் செய்யுமாறு ஏவுதற்பொருட்டு வினாவப்படும் வினா ஏவல் வினாவாகும். ஆசிரியர் மாணவனிடம் “இப்பாடலை மனப்பாடம் செய்து விட்டாயா?” என்று வினாவுதல் ஏவல் வினா ஆகும்.

மாணவன் மனப்பாடம் செய்யவில்லை என்று கூறினால் அவனை மனப்பாடம் செய்யும்படி ஏவவும், மனப்பாடம் செய்துவிட்டேன் என்று கூறினால் “பார்க்காமல் எழுதிக்காட்டு” என்று ஏவவும் வினாவினாராதலின் இது ஏவல் வினாவாயிற்று.

## நன்னூல் பாடல்

வினா குறித்து நன்னூல் பாடல் 385 குறிப்பிடுகிறது. அது.

“ அறிவறி யாமை ஐயுறல்கொளல் கொடை
ஏவல் தரும்வினா லவ்லிஆறும் இழுக்கார்”
## மேற்கோள்கள்
# திற நூலகம்

திறந்த வெளி நூலகம்|  |
| திரைக்காட்சி
செப்டம்பர் 2011 இல் திறந்த வெளி நூலக வலைத்தள முகப்புப் பக்கம் |
| வலைத்தள வகை | எண்மிய நூலகப் பட்டியல் |
| கிடைக்கும் மொழி(கள்) | ஆங்கிலம் |
| வருவாய் | நன்கொடை |
| மகுட வாசகம் | ஒவ்வொரு நூலுக்கும் ஒரு வலைப்பக்கம் |
| வணிக நோக்கம் | இல்லை |
| பதிவு செய்தல் | இலவசம் |
| வெளியீடு | 2006 (2006) |
| தற்போதைய நிலை | செயற்பாட்டில் உள்ளது |
| உரலி | openlibrary.org |

**திறந்த வெளி நூலகம்** (*Open Library*) என்பது "பதிப்பிக்கப்பட்ட ஒவ்வொரு நூலுக்கும் ஒவ்வொரு வலைப்பக்கத்தை" உருவாக்கும் நோக்குடன் செயல்படும் இணையத் திட்டம் ஆகும். இதனை ஏரன் சுவோற்சு, புரூசுட்டர் கேல் மற்றும் பலர் தொடங்கினர். இது ஒரு இணைய ஆவணகத் திட்டம் ஆகும். இத்திட்டத்துக்கான ஒரு பகுதி நிதியை கலிப்போர்னியா அரசு நூலகமும் கேல்/ஆசுட்டின் அறக்கட்டளையும் வழங்கியுள்ளன.

இத்திட்டம் பல்வேறு பொதுக்கள நூல்களையும் தற்போது அச்சில் இல்லாத நூல்களையும் இணையத்தில் படிக்கும் வசதியைத் தருகிறது.

## மேற்கோள்கள்

## இவற்றையும் பார்க்கவும்

* இணையக் கணினி நூலக மையம்
* கூகுள் புத்தகங்கள்
* அமேசான்.காம்

## வெளி இணைப்புகள்

* அதிகாரப்பூர்வ இணையதளம்
# சொற்களின் வகை

**சொற்களின் வகை** என்பது ஒரு சொற்றொடரில் வரும் சொற்களை வகைப்படுத்துவதாகும்.

## தமிழில்

தமிழில் சொற்களின் வகை நான்கு வகைப்படும். அவை,

1. பெயர்ச்சொல்
2. வினைச்சொல்
3. இடைச்சொல்
4. உரிச்சொல்

## ஆங்கிலத்திலும் பிரெஞ்சிலும்

ஆங்கிலத்திலும், பிரெஞ்சு மொழியிலும் சொற்களின் வகை எட்டு ஆகும். அவை,

* பெயர்ச்சொல் (noun; le nom)
* பிரதிப் பெயர்ச்சொல் (pronoun; le pronom)
* பெயர் உரிச்சொல் (adjective; l'adjectif)
* வினைச்சொல் (verb; le verbe)
* வினை உரிச்சொல் (adverb; l'averbe)
* முன்விபக்தி (preposition; la preposition)
* இடைச்சொல் (conjunction; la conjunction)
* வியப்பிடைச்சொல் (interjection; l'interjection)

## குறிப்புகள்

* பாரம்பரியத்தின்படி ஐரோப்பிய மொழிகளின் சொற்களின் வகையில் வியப்பிடைச்சொல்லிற்கு பதிலாக பெயர்சொற்குறியும் பெயர் உரிச்சொல்லிற்கு பதிலாக வினையெச்சமுமே இருந்துவந்தது.
* 5ஆம் நூற்றாண்டு இலத்தீன் இலக்கண ஆசிரியர் பிரிசியன்(Priscian) என்பவரே சொற்களின் வகையில் பெயர்சொற்குறிக்கு பதிலாக வியப்பிடைச்சொல்லை சேர்த்தார்.
* 1767ஆம் ஆண்டிற்கு பின்பே பெயர் உரிச்சொல் தனியாக வகைப்படுத்தப்பட்டது.
# பீற்றா

|  |
| --- |
|  |
| கிரேக்க நெடுங்கணக்கு |
| Αα | அல்ஃபா | Νν | நியூ |
| Ββ | பீற்றா | Ξξ | இக்சய் |
| Γγ | காமா | Οο | ஒமிக்ரோன் |
| Δδ | தெலுத்தா | Ππ | பை |
| Εε | எச்சைலன் | Ρρ | உரோ |
| Ζζ | சீற்றா | Σσς | சிகுமா |
| Ηη | ஈற்றா | Ττ | உட்டோ |
| Θθ | தீற்றா | Υυ | உப்சிலோன் |
| Ιι | அயோற்றா | Φφ | வை |
| Κκ | காப்பா | Χχ | கை |
| Λλ | இலமிடா | Ψψ | இப்சை |
| Μμ | மியூ | Ωω | ஒமேகா |
| அநாதையாய் |
| Ϝϝ | டிகாமா | Ϟϟ | கோப்பா |
| Ϛϛ | சிடீகுமா | Ϡϡ | சாம்பை |
| Ͱͱ | ஹஈற்றா | Ϸϸ | உஷோ |
| Ϻϻ | சான் |  |

**பீற்றா** (*Beta*, கிரேக்கம்: *βήτα*) என்பது கிரேக்க நெடுங்கணக்கின் இரண்டாவது எழுத்து ஆகும். கிரேக்க எண்களில் இவ்வெழுத்தானது இரண்டு என்ற பெறுமானத்தை உடையது. பினீசிய எழுத்தான பெத்திலிருந்தே () பீற்றா பெறப்பட்டது. பீற்றாவிலிருந்து தோன்றிய எழுத்துகள் இலத்தீன் எழுத்து *B*, சிரில்லிய எழுத்துகள் Б, B என்பனவாகும்.

## பயன்பாடுகள்

### அச்சுக் கலை

அச்சுப் பதிப்பின்போது சில வேளைகளில் செருமானிய எழுத்தான *ß* பீற்றாவுக்குப் பதிலாகத் தவறாகப் பயன்படுத்தப்படுவதுண்டு.

### அறிவியல்

அறிவியலில் பீற்றாத் துகள், பீற்றாச் சிதைவு முதலிய சொற்களில் பீற்றா பயன்படுத்தப்படுகின்றது.

### வானியல்

பீற்றாப் புயல் எனும் பெயர் 2005 அத்திலாந்திக்குப் புயற்காலநிலையின்போது பயன்படுத்தப்பட்டது.

## தொழினுட்பக் குறிப்புகள்

| விளக்கம் | வரியுரு | ஒருங்குறி | மீப்பாடக் குறிமொழி |
| --- | --- | --- | --- |
| கிரேக்கப் பேரெழுத்துப் பீற்றா | *Β* | *U+0392* | *&Beta; &#914;* |
| கிரேக்கச் சிற்றெழுத்துப் பீற்றா | *β* | *U+03B2* | *&beta; &#946;* |
| கிரேக்கப் பீற்றாக் குறியீடு | *ϐ* | *U+03D0* | *&#976;* |

## மேற்கோள்கள்